﻿ Ötezer rászoruló családon segített eddig a civilek Élelmiszerlavina programja | Netrix Media Systems
Ötezer rászoruló családon segített eddig a civilek Élelmiszerlavina programja
2018. november 9. 13:59 - szerző: MTI
Több mint 100 tonna terményt takarítottak be a Civil Iránytű Alapítvány és a Syngenta mezőgazdasági cég Élelmiszerlavina programjának résztvevői, így a támogatott önkormányzatok, civil szervezetek és oktatási intézmények összesen 5 ezer családnak adhattak élelmiszernövényekből összeállított csomagokat.
Az Élelmiszerlavina programban idén 34 településen összesen 45 hektáron vetették el a Syngenta által felajánlott vetőmagokat – közölték. A résztvevők kiválasztásában és a program lebonyolításában a Civil Iránytű Alapítvány működött közre. A résztvevő önkormányzatok, civil szervezetek és oktatási intézmények földterületein összesen 100 tonnányi terményt – burgonyát, cukkinit, fejes salátát, káposztát, paradicsomot, paprikát, uborkát, sárgarépát, vöröshagymát és zöldborsót – termeltek, amelyet az adott környéken élő nehéz sorsú családok, idős és beteg emberek körében osztottak szét.
Az Élelmiszerlavina 10 éves fennállása alatt több mint 1000 tonnányi élelmiszert juttattak a magyarországi nélkülözőknek, és több ezer résztvevő mezőgazdasági termeléshez szükséges tudása bővült.